Emma Kirkby

Emma Carolyn Kirkby (1949–) er en engelsk sopran som har spesialisert seg på historisk informert oppføring av tidligmusikk.

 Liv og virke 
Emma Kirkbys far, , var offiser i Royal Navy og hun gikk på Hanford School og Sherborne School for Girls i Dorset. Hun studerte klassisk filologi fra Somerville College i Oxford fra 1968 og tok samtidig sangundervisning hos Jessica Cash.

Deretter arbeidet hun som lærer og sang som amatør i kor og små ensembler, eksempelvis det kjente kammerkoret Schola Cantorum of Oxford. Hun følte seg tidlig mest hjemme i renessanse- og barokkmusikkrepertoaret.

I 1971 ble hun medlem av Taverner Choir og i 1973 begynte sin lange forbindelse med Anthony Rooleys Consort of Musicke.

Kirkby holdt sin debutkonsert i London 1974 og spesialiserte seg på  historisk oppføringspraksis. Hun spilte inn musikk med Taverner Choir og  Academy of Ancient Music på en tid det ikke var vanlig at sopraner tilpasset stemmen tidsriktige instrumenter, og måtte derfor finne sin egen tilnærming. Til dette hadde hun stor hjelp av Jessica Cash i London og av ensembleledere, sangkolleger og instrumentalister som hun samarbeidet med gjennom årene.

Kirkby har bygd langvarige relasjoner med flere kammerensembler og orkestre, spesielt  London Baroque, Orchestra of the Age of Enlightenment, Freiburger Barockorchester, L’Orfeo, og etterhvert med nyere grupper som Palladian Ensemble og Florilegium. Hun har undervist ved Dartington International Summer School og Guildhall School of Music & Drama i mange år.

I 2007 adlet dronning Elisabeth henne med Dame Commander of the Order of the British Empire.

 Stemme 
Emma Kirkbys stemme er uvanlig ren og krystallklar. Foredraget er naturlig med minimal vibrato og en livlig koloratur, og med en følelse for ordene som er en modell for mange spesialister i renessanse- og barokkrepertoaret.Her uncommonly pure, crystalline voice, deployed with minimal vibrato, her natural declamation, agile coloratura and her sensitivity to words have been widely admired by interpreters of early, Renaissance and Baroque music and have served as a model for many specialists in this repertory.Sitat fra Nicholas Anderson, "Kirkby, Dame (Carolyn) Emma", i Laura Macy (red.), The Grove Book of Opera Singers (Oxford: Oxford University Press, 2008), s. 250.

 Innspillinger i utvalg 
Kirkby har spilt inn over hundre album i et repertoar som strekker seg fra gregorianske sekvenser av Hildegard von Bingen, over madrigaler fra italiensk og engelsk renessanse til kantater og oratorier fra barokken og endelig verk av Mozart, Haydn og Johann Christian Bach. 

 Claudio Monteverdi: Sacred vocal music of CLAUDIO MONTEVERDI med The Parley of Instruments og Ian Partridge, tenor og Peter Holman, bass. Hyperion 1981.
 Henry Purcell: Songs & Airs" med Christopher Hogwood, orgel/spinett; Anthony Rooley, lutt; Richard Campbell, gambe; Catherine Mackintosh, fiolin. L'Oiseau-Lyre 1983
 Antonio Vivaldi: Opera Arias and Sinfonias, med The Brandenburg Consort under ledelse av Roy Goodman, Hyperion 1994
 Hildegard von Bingen: A feather on the breath of God." med Gothic voices under ledelse av Christopher Page, Hyperion 1996
 Georg Friedrich Händel: Opera Arias and Overtures 2, Hyperion
 Johann Sebastian Bach bryllupskantater for Decca, Bach Cantatas 82a and 199, Carus
 med London Baroque, en av Händels motetter og julemusikk av Domenico Scarlatti, Bach og andre, BIS
 med Royal Academy Baroque Orchestra, den første innspillingen med Gloria av Händel som ble gjenfunnet i 2001, BIS
 med Romantic Chamber Group of London, Chanson d'amour, sanger av den amerikanske komponisten Amy Beach, som døde i 1944. BIS.
 antologien Classical Kirkby , BIS label
 kantater av Cataldo Amodei, BIS 2004
 sanger for consort av William Byrd med Fretwork på Harmonia Mundi USA  2005
 Scarlattis Stabat Mater med Daniel Taylor, ATMA 2006
 Honey from the Hive, sanger av John Dowland med Anthony Rooley, BIS 2006
 Musique and Sweet Poetrie, luttsanger fra Europa med Jakob Lindberg, BIS 2007

 Utmerkelser 
 1997 Händel-Preis
 2007 Dame Commander of the Order of the British EmpireNyheter på Kirkbys websider
 2008 Æresdoktor ved University of Oxford
 2010 Her Majesty's Medal for MusicThe Queen’s Medal For Music 2010, 21 January 2011, det engelske kongehusets websider

 Referanser og noter 

 Eksterne lenker 




  Harmonia Mundi records - artist's page
  Hyperion records - artist's page
  Goldberg, the early-music portal
  Emma Kirkby på FORUM artium

Kategori:Sopraner
Kategori:Britiske sangere
Kategori:Personer fra Camberley